Jessica Kerwin

== Élete ==
John Michael Kerwin és Tess Gordon lánya. Jessica 2308-ban születik, 10 éves korára megtudja, hogy szülei Katedrális ügynökök, 18 éves korában felfedik a teljes igazságot a Pompeji-krízishelyzetről (mínusz egy-két olyan részlet, mely befolyásolhatta volna döntéseit). Miután felfedik előtte az igazságot, lelécel otthonról, és beáll kurvának (ezek az ő saját szavai) egy motoros bandához. Saját szavaival élve elképzelhető, hogy már ez is a Katedrális intervenciós képzés felkészítő szakasza volt, és célzottan mehetett el azzal a bandával. A további eseményeket nem részletezik, de ennek a kicsapongásnak azzal van vége, hogy Kerwin megjelenik karddal a kezében és haza viszi Jessicát. Ennek az egy éves kicsapongásnak hála rájön, hogy igenis meg kell tennie azt amit a szülei elmeséltek neki, így kezdik meg a szülei a felkészítését. Tess és Kerwin azonban nem avatták be mindenbe, így őt felettébb kellemetlen meglepetésként érték egyes események, aminek részese volt. 
Johnnak és lányának nagyon jó kapcsolata lesz a jövőben, és Kerwin neki önti ki a lelkét, ebben benne van az is hogy kivel és hányszor csalta az anyját, Tesst, ezt Jessica plasztikusan el is mondja Kerwinnek, aki ezt nem viseli túl jól, mert tisztában van vele, hogy meg is kell emiatt csalnia majd Tesst. Anyjával való kapcsolata nem ismert, de amennyiben a Sötétség előtt könyvben látható érintezéseikre alapozunk, minimum elhidegült. 
=== Kronológiai összegzés ===
* 2308-ben születik
* 2318-ban, 10 évesen megtudja, hogy szülei aktív katedrális ügynökök
* 2326-ban, 18 évesen megtudja a VALÓS pompeii krízis eseményeit (mínusz egy-két szaftos részlet)
* 2327-ben, 19 évesen kanalazza össze Kerwin újból (2327)
* 2331-ben, 23 éves volt amikor átjött az időn őrizni az anyját
* 2366-ban megtagadja a segítséget Nathantól
* 2384-ben találkozik Gin Bowmannel
=== Szerepe a Pompeji krízishelyzetben ===
A Pompeji krízishelyzet során Jessica több szerepet is játszott, és több néven is feltűnik, amikor csak árnyékból figyelő karakterként látjuk akkor Alfa Háromként is hivatkozunk rá, ez nem hivatalos elnevezés, de amíg ismeretlen személy volt, addig így különböztettük meg a sok egyidőben ott ftkosú ismeretlen karatkertől. 
Jessica nem hivatalos küldetésen van lent, és nem hivatalosan képzett intervenciós tiszt. Szülei maguk készítették fel egy specifikus céllal és egy specifikusan betöltendő szereppel. Szerepe a Pompeji krízishelyzet során egyszerre egyszerű és feletébb bonyolult. Az alapvető célja anyja védelmezése, valamint az események megfelelő mederbe terelése. Ehhez több személyiséget is felhasznált: Legelőször Marion képében találkozhatunk vele, ő vezeti el Markot Tess egyik underground boxmecséhez. Részben szánt szándékkal keveredik össze Mark Wilsonnal, hogy befolyásolhassa őt későbbi események miatt. Pompejiben és Rómában Erica, egy 15 éves germán rabszolga lányt képében ténykedik, akit szexuális célból tartanak egy fogadóban. Itt szembesült először azzal, hogy szülei nem mondtak neki el mindent, és mentálisan fel kellett dolgoznia a tényt, hogy mikor Anguis leadta az igazi Nauszikaahoz, majd mikor ágyas-rabszolga szerepét kellett betöltenie, hirtelen a 2. intervenció kicserélte a Tessre Nauszikaa-t, és így a saját anyjával volt kénytelen etyepetyélni. Mark Willson saját erőből leplezi le, hogy Erica valójában nem egy szende germán rabszolgalány, hanem a jövőből jött személy. Akkor fedi fel magát Kerwinék előtt, miután Tess-t elragadták és Mark kicsit bepipult és a konfrontáció odáig fajul, hogy Kerwin majdnem megöli, de Jessica megmenti Mark életét. Megjelenése után Galland elvégzett egy genetikai vizsgálatot, mely teljeséggel igazolta, hogy nem csak, hogy Kerwin az apja, de 100% biztonsággal kijelenthető, hogy Tess Gordon az anyja. 
Rendelkezik intervenciós páncéllal mely egy 2325-ben készült Silverston-modell, miniatürizált és testbe ültetett egységekkel, de hogy ez, hol és milyen körülmények között került beépítésre az kérdéses. Anyja védelmezése az időn át, valamint a Pompeji krízishelyzet alatti folyamatos jelenléte teljességgel a Kerwin család magánakciója, noha érdekességek akadnak. Tekintve, William Suger igazi kilétét, így ő tisztában volt az események körkörösségével, és hagynia kellett az eseményeket, illetve később Cornelius Hands is tudott erről, lévén, hogy ő követte a bíborosi székben Sugert, így effektíve tekinthetjük Katedrális által szankcionált akciónak is jelenlétét Rómában. A pokolba ő a második osztaggal ment, harcászati rendszerének felkapcsolása nélkül, amire valószínűleg a jövőben Kerwin ad határozott utasítást. A páncél a folyamatos töltés nélküli üzemelés miatt addigra egyébként is mindösszesen egy teleportálásra maradt energiával rendelkezik, melyet el is használ, mikor Lilith elől menti meg anyját. Az események lezárultával ő adja oda az apja katanáját 64-ben Szenoinak, azt a kardot, melyet uszkve 2200 év múlva William Suger prezentál Handsnek.
=== Későbbi élete ===
2331-ben amikor átmegy az időn, akkor még nem formálisan intervenció 2366-ban pedig pedig saját időutazó céget vezet, a Timesliders co.-t. Az kérdéses, hogy a kettő között vajon volt e formálisan tagja a Katedrálisnak és kapott e rendes intervenciós kiképzést a római kori események után. Arról azonban konkrét említést tesz Nathan, hogy a nő a Chronos lovagrend tagja, amit azért nem osztogatnak csak úgy (bár az emberiség jövőjének biztosítása önmagában megítélné neki ezt a tagságot).
=== Bowman ciklusban betöltött szerepe ===
==== Jessica és Nathan Gillian ====
Nathan Gilliannel Alexandriában találkozik először, ahol a férfi megmentette az életét, de nem részletezett, hogy mi történt. Nathan az ellene elkövetett első merénylet után hozzá fordul, hogy behajtsa a már említett életmentés utáni szívességet, ám sajnos Jessica nem teljesítheti kérését, és nem viheti vissza 3 nappal korábbra, ez feltételezi azt, hogy Jessica tisztában van az MSKE körül kialakult homályos helyzettel, és ez feltételzi azt, hogy a Katedrális tudja, hogy hogyan fog alakulni a jövő, és hogy ez a jövő NEM megváltoztatható, ami megint csak tömérdek kérdést vet fel, ugyanis a Katedrális még nem tud előre utazni az időben.
==== Jessica és Anna Gillian ====
Az MSKE távozásának napján kapcsolatba lépett Anna Gilliannel, állítása szerint kizárólag a felekezet védelme érdekében. Annak ellenére hogy Nathannak nem tudott segíteni, a Katedrális látszólag vigyázni szeretne az MSKE tagjaira, és Anna birtokába juttattak egy készüléket mely egyszerre holotelefon és jeladó, ezzel követni tudják a felekezetet bárhová menjenek is. A Katedrális indítékait homály fedi, valamint azt is most akkor vajon mennyire felelősek Nathan haláláért, ha Jessica azt állítja, hogy Nathan halálát ugyan meg akarták akadályozni, de elkéstek vele ismeretlen események miatt (vagy épp szándékosan).
Category:Karakterek
Category:Fő karakterek